Publication: Magyar Közlöny
Issue: MK-1998-6 (Year: 1998, Number: 6)
Era: 1990-2004
Section: Az 1992. évi XXXII. törvény a sérelmet szenvedett személy
Paragraph Index: 448

10. §-án alapuló igény kielégítését — az egyösszegű térítés folyósítását —, de nem magának az igényjogosultságnak a létrejöttét állapította meg a Hdt. hatálybalépésénél későbbi időpontban. Az Alkotmánybíróság megállapította, hogy a Hdt. kihirdetésekori 29. §-ának (1) bekezdése, amely a hadirokkantak és a hadiözvegyek igényével szemben a volt hadiárvák térítésének folyósítását négy hónappal későbbre, az új költségvetési évre halasztotta, nem jelentette a volt hadiárvák hátrányos megkülönböztetését a hadirokkantakkal és hadiözvegyekkel szemben, mert az eltérést indokolta a két csoport — a hadirokkantak és a hadiözvegyek, valamint a volt hadiárvák — közötti életkorkülönbség. A bár méltányosságból biztosított kárpótlásra vonatkozó, már megnyílt igény az Alkotmánynak a tulajdonhoz való jogot biztosító 13. § (1) bekezdésének védelme alatt áll, az el nem vonható és mértéke sem csökkenthető az Alkotmány 13. §-ának (2) bekezdésébe ütközően. Az Alkotmánybíróság több határozatában megállapította, hogy a tulajdonnak az Alkotmányban biztosított védelme nem szűkíthető le a polgári jog tulajdonfogalmára, abba az egyéb vagyoni jogok is beletartoznak [17/1992. (III. 30.) AB hat. (ABH 1992, 104, 108.), 64/1993. (XII. 22.) AB hat. (ABH 1993, 373, 380.), 800/B/1993. AB hat. (ABH 1996, 420, 421.)]. Az Alkotmánybíróság a 16/1991. (IV. 20.) AB határozatában megállapította, hogy a kárpótlás fedezetéről a törvényhozás köteles gondoskodni (ABH 1991, 58, 62.). Alkotmányosan nem indokolható az egyösszegű térítés folyósításának későbbre halasztása és ezzel csökkentése azzal, hogy az állam számára bizonyos nehézséget jelent az általa már megállapított kárpótlás időben való kifizetése. Az Alkotmánybíróság az igény csökkentésének tartotta a jelenlegi infláció mértékétől függetlenül pusztán annak tényét is, hogy a jogosult meghatározott időn keresztül nem tudott a neki járó anyagi javakkal rendelkezni. Az Alkotmánybíróság ezért megállapította, hogy a Hdt.

Source: https://magyarkozlony.hu/hivatalos-lapok/4ba9a012b245c229a8d31c5e76f17149252f0a38/dokumentumok/f1f2bdc0003ef9e051eaf69b624cfa9a0d1bf599/letoltes